Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Tel-Avivi kesklinnas ajas ratsapolitsei laiali sadu Etioopia meeleavaldajaid.
Rassismivastane protestiüritus oli üks vägivaldsemaid Iisraeli ajaloos.
Peaminister Netanyahu hoiatab Iraani ohtude eest,
kes pidevalt juudiriiki hävitama kutsub.
ÜRO pidas konsultatsioone,
et taaskäivitada poliitiline dialoog Süüria 4-aastase sõja lõpetamiseks.
Sajad Etioopiast pärit juudid
blokeerisid eile Tel Avivi peamise ristmiku,
et protesteerida rassismi vastu eelmisel nädal avaldatud video tõttu,
kus politsei tõukas ja lõi mustanahalist sõdurit.
Etioopia päritolu iisraellaste
võrdsust ja õiglust edendava ühenduse Tebeka tegevdirektori sõnul
oli kogukond hiljutise intsidendi tõttu šokis.
Meil on väljend: kaameli selja murdnud õlekõrreks
oli pühapäevane intsident,
kus kaks politseinikku peksid Etioopia päritolu IDF sõdurit,
ilma põhjuseta.
Kõik need inimesed siin
on kogenud sarnast politseivägivalda.
Teelt autosid kõrvale juhtinud politsei ei sekkunud algul protesti,
kuid mõne tunni pärast ründas ratsapolitsei Tel-Avivi kesklinnas
sadu Etioopia meeleavaldajaid,
ja rassismivastane protest muutus üheks Iisraeli ajaloo vägivaldseimaks.
Meeleavaldajad lükkasid ümber politseiauto
ning loopisid Rabini väljakul pudeleid ja kive märulivarustuses politsei pihta.
Politsei kasutas rahva laialiajamiseks jõulmeetodeid,
sh heligranaate ja veekahureid.
Tel Avivi rahulike meeleavalduste paik meenutas sõjatsooni.
MDA raporti teatel sai viga 56 politseinikku ja 12 protestijat,
purustusi kannatasid ka kohalikud poed ja politseivarustus.
Iisrael teatas otsusest
tagastada 15 Gaza palestiinlastelt konfiskeeritud kalapaati.
Nii püüab juudiriik toetada Gaza hävitatud majandust.
Iisraeli Merevägi konfiskeeris väiksed mootorpaadid
viimasel kahel aastal, et peatada salakaubaveokatsed,
mis varustavad Gazat kontrollivat Hamasi relvadega.
Iisraeli väitel rikuvad paadiomanikud 11 km suurust kalastustsooni,
mis on kehtestatud blokaadi osana.
Viimastel kuudel on Iisraeli võimud turgutanud ka kaubandust Gaza piiril.
Imporditud on Palestiina põllumajandusseadmeid
ja eksporditud juur- ja puuvilja.
Iisraeli armee teatel on paatide tagastamine
osa Gaza elanike aitamiseks võetud sammudest.
Washingtoni Lähis-Ida Poliitika Instituudi 30. aastapäeva puhul
kordas peaminister Netanyahu ohte, mida kujutab Iraan,
kes pidevalt juudiriiki hävitama kutsub.
Ta kordas ka oma positsiooni tuumakõneluste suhtes
Iraani ja P5+1 vahel (USA, Venemaa, Hiina, Prantsusmaa, Inglismaa
ja Saksamaa) ja rõhutas,
et lõplik leping ohustab nii Iisraeli kui kogu maailma.
Iraan uhkustab oma vihaga USA ja Iisraeli vastu.
Nad on korduvalt ähvardanud Iisraeli hävitada.
Käesoleval kuul juhtis Iraani "mõõdukas" president sõjaväeparaadi,
kus hüüti "Surm Iisraelile! Surm Ameerikale!"
Iraan korraldab taas rahvusvahelise karikatuurivõistluse,
mis eitab holokausti.
Iraan üksnes ei räägi, vaid ka tegutseb.
Iraan ehitab terroribaase kolmel Iisraeli piiril:
Liibanonis, Gazas ja Süüria Golanil.
Terroristid saavad tuhandeid rakette, et neid meie kodanike pihta suunata.
Iisrael ei saa lubada Iraanile võimet
oma massimõrvarlikke plaane ellu viia.
Rahvusvaheline kogukond
ei saa lubada, et Iraani agressioon regioonis -
Liibanonis, Süürias, Iraagis, Jeemenis ja mujal,
jätkub Iraani tuumarelva vihmavarju kaitse all.
Rahvusvaheline kogukond ei saa anda
planeedi suurimale terrorisponsorile tuumavõimekust,
millega kogu maailma terroriseerida.
Mitte lasta Iraanil tuumarelva ehitada on meie põlvkonna ülim missioon.
Kahjuks Lausanne'i raamlepe seda ei tee.
Selle jõustamine muudab maailma palju ohtlikumaks.
Veel pole liiga hilja. Tuleb nõuda paremat lepingut.
Sellist, mis tegelikult peatab Iraani tee pommi juurde.
Mõnede väitel muudab raamlepe Iisraeli turvalisemaks.
Iisraeli peaministrina võin kategooriliselt öelda:
See lepe seab Iisraeli ohtu. Vägagi.
Kuid ohus poleks üksnes Iisrael, vaid ka Lähis-Ida ja kogu maailm.
Parem leping on vajalik ja võimalik.
On vaja jõuda parema lepinguni.
Kui mitte, siis lepingu puudumine on parem kui see halb leping.
Iisrael pole ainus, kes muretseb Iraani pürgimuste pärast regioonis.
Pärsia lahe riikide välisministrid saabusid Saudi Araabiasse
valmistama ette Pärsia Lahe Koostöönõukogu kohtumist,
mis toimub 13. mail Washingtonis ja kuhu saabuvad Saudi Araabia,
Qatari, Kuveidi, Bahraini, Omaani ja Emiraatide esindajad
ja kohal viibib ka USA president Barack Obama.
Kohtumisel keskendutakse sunniitlike araabiamaade murele
Iraani tuumaprogrammi ja Jeemeni arengute suhtes,
kus Iraani toetatud houthi mässulised on haaranud kontrolli pea kogu riigis.
Naftarikkad Pärsia lahe maad on USA lähedased liitlased,
kuid neil on USAga erimeelsusi Iraani tuumaprogrammi,
USA Süüria-poliitika ja Iisraeli-Palestiina konflikti suhtes.
Saudi Araabia peab Iraani oma peamiseks rivaaliks regioonis
ja kardab, et tuumalepe võimaldab Iraanil tuumarelva luua,
või vähendab poliitilist survet Iraanile ja võimaldab toetada käepikendusi,
kes on saudide ja sunniitlike moslemite vaenlased.
Nüüd Süüria juurde -
Ootused täna Genfis alustatud ÜRO Süüria-konsultatsioonide suhtes
on väga pessimistlikud nii korraldajate kui osalejate poolel.
4-aastane sõda nõuab üleriigilistes lahingutes tuhandeid inimelusid.
Ootused on madalad.
Need on töögrupi tasandil toimuvad
madala taseme konsultatsioonid.
Tulge rääkige, mis seisus te arvate end olevat,
ja kuidas me saame asju edasi aidata.
Sel tasandil suudame ehk täpsustada
eesootavat teed ja kuidas sinna jõuda.
Meil on miljoneid põgenikke, sadu tuhandeid tapetuid
ja veel rohkem haavatuid. Me ei saa istuda ja oodata.
See on ÜRO peasekretäri ja tema Süüria erisaadiku katse
taaskäivitada poliitiline protsess,
et näha, kuidas edasi liikuda,
et jõuda poliitilise muutuseni.
ÜRO Süüria erisaadik Staffan De Mistura
kutsus Süüria valitsuse ja opositsiooni rühmitused,
aga ka suurriigid ja regiooni riigid Genfis eraldi kõnelustele
mis peaksid kestma 4-6 nädalat.
Esmakordselt on Süüria konflikti teemal kõnelustele kutsutud ka Iraan.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri